El Burjassot CF presenta el seu XII Torneig “Ciutat de Burjassot-Memorial Mateo Puchades”
2025-07-24

El Saló del Plens de l’Ajuntament de Burjassot ha acollit la presentació del XII Torneig “Ciutat de Burjassot-Memorial Mateo Puchades”, organitzat des del club degà de la Comunitat Valenciana, el Burjassot CF, que compta amb la col·laboració del Consistori a través de la Regidoria d’Esports, dirigida per Manuel Pérez Menero.

El Torneig, que tindrà lloc el cap de setmana de l’11 i el 12 de juny, comptarà amb la participació de 10 clubs esportius, huit d’ells presents en el Saló de Plens, que es van a enfrontar en les dues categories del torneig, benjamí i aleví. Els equips participants són, a més de l’amfitrió, el Burjassot CF, l’Atlètic Moncadense, la Fundació Esportiva Municipal Montcada, Los Silos CF, Paterna CF, Quart de Poblet CF, Santa Ana Albal CF, Sporting Almàssera, Torre Levante Orriols CF i UD Paterna.

Tant el president del Burjassot CF, Juanjo Huesca, com el regidor d’Esports, Manuel Pérez Menero, van dirigir unes paraules als presents coincidint en el seu desig que els xavals que van a participar en el torneig gaudisquen del mateix i que el joc en equip i el companyerisme estiguen presents al llarg de tot el cap de setmana en el camp de futbol de Los Silos.